กองทัพบก ร่วมกับชุมชนเขตพระนคร จัดกิจกรรมเฉลิมพระชนมพรรษา สมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2564
กองทัพบก ร่วมกับชุมชนเขตพระนคร จัดกิจกรรม “ชุมชนเขตพระนคร และกองทัพบก ร่วมใจ เฉลิมพระชนมพรรษา สมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน” ณ วัดใหม่อมตรส เพื่อเฉลิมพระเกียรติและสำนึกในพระมหากรุณาธิคุณที่ทรงบำเพ็ญพระราชกรณียกิจเพื่อประโยชน์ของปวงพสกนิกร พันเอก? เกียรติศักดิ์ นำ้ไชยศรี รองเลขานุการกองทัพบก และนายณัฐวุฒิ อังคาวุธ ประธานชุมชนวัดใหม่อมตรส พร้อมด้วยชุมชนเขตพระนคร วางพานพุ่มถวายราชสักการะเบื้องหน้าพระฉายาลักษณ์และลงนามถวายพระพร โอกาสเดียวกันนี้ ผู้บัญชาการทหารบก มีดำริให้จัดกิจกรรมจิตอาสาบำเพ็ญสาธารณประโยชน์ “มีแล้วแบ่งปัน” เพื่อช่วยเหลือบรรเทาความเดือดร้อนให้กับประชาชนเขตพระนคร โดยเฉพาะในห้วงสถานการณ์การแพร่ระบาดของโรคโควิด -19 กิจกรรมประกอบด้วย การจัดรถครัวสนาม โดยกรมพลาธิการทหารบก บริการอาหารกล่องจำนวนกว่า 3,000 กล่องพร้อมน้ำดื่ม และผลผลิตทางการเกษตรที่กองทัพบกรับซื้อจากเกษตรกร จังหวัดกาญจนบุรี ช่วยเหลือจากกรณีผลผลิตล้นตลาด รวมทั้งการจัดหน้ากากอนามัยและสเปรย์แอลกอฮอล์ แจกจ่ายให้กับประชาชนชุมชนเขตพระนครทั้ง 20 ชุมชนนอกจากนี้ พลตรี อานุภาพ ศิริมณฑล เลขานุการกองทัพบก พร้อมด้วยพันเอก พัฒนชัย จินตกานนท์ รองเลขานุการกองทัพบก ลงพื้นที่เยี่ยมเยียนผู้ป่วยในชุมชนวัดใหม่อมตรส พร้อมมอบอาหารกล่องจากรถครัวสนามและอุปกรณ์ป้องกันโรคโควิด -19 เพื่อช่วยเหลือประชาชน การจัดกิจกรรมในครั้งนี้ได้ดำเนินการตามมาตรการป้องกันการแพร่ระบาดอย่างเคร่งครัด